Dokumentér klogere, ikke mere – når AI, erfaring og værktøjet “Digital 360 Guiden” går hånd i hånd
2025-12-09 10:00 - 10:30 (Europe/Copenhagen)
Fra forskning til praksis – få viden, du kan bruge i dag
Invitation til mini-masterclasses som understøtter digitale indsatser
Få ny viden på kun 15-30 minutter, når vi afholder en række af mini-masterclasses om aktuelle emner, der relaterer sig til databaserede projekter.
Henrik Johanson fra Akilay har i flere år arbejdet med digitale projekter og har stærkt fokus på processer, data og afhængigheder som forudsætning for, at projekter bliver en succes. I den rejse indgår også dokumentation og den læring, man opnår – så andre kan få nytte af den.
Målgruppen for webinaret er medarbejdere og ledere i kommuner, regioner og vidensinstitutioner i Danmark og Sverige, som arbejder med digitale projekter, samt studerende og forskere fra danske og svenske vidensinstitutioner.
Læs mere om alle vores mini-masterclasses og tilmeld dig her.

Praktisk information
Tid: Arrangementet foregår tirsdag den 9.december 2025 kl. 10.00-10.30.
Sted: Online
Kontakt
Camilla Føns Mortensen
camo@gate21.dk

Workshop: Flere solceller på kommunale tage
2025-12-10 12:00 - 15:00
Alle offentlige bygninger over 250 m2 skal ifølge nye EU-krav have solceller senest i 2030. Det kræver hurtig handling. Derfor inviterer vi til projektudviklingsworkshop, d. 10. december, hvor du ud over faglige oplæg også får mulighed for at få indflydelse på udviklingen af vores kommende projekt ”Flere solceller på kommunale tage”
Projektet bygger direkte videre på forløbet ”Sol på Tage” og skal hjælpe offentlige og private bygningsejere med at realisere potentialet for solceller på tage gennem opbygning af kompetencer, udvikling af procesværktøjer og formidling af økonomiske og juridiske rammer.

På workshoppen får du:

Fagligt oplæg fra Søren Rise fra Solcelleforeningen, som giver os indsigt i tariffer og andre centrale forhold, kommuner bør være særligt opmærksomme på.
Indblik i Interreg-struktur og projektopbygning.
Mulighed for at præge udviklingen af projektet, hvor jeres behov og ønsker er helt centrale for retningen de kommende tre år.

Sidste frist for tilmelding er 5. december klokken 15.00
Bemærk:
Vi begynder dagen med let frokost

Praktisk information
Tid: Arrangementet foregår onsdag d. 10 december, klokken 12.00 – 15.00.
Sted: Gate 21, Liljens Kvarter 2, 2620 Albertslund. Mødelokale: Sjælland
Transport: Du kan tage S-toget, linje B, til Albertslund St. Gate 21 ligger cirka 10 minutters gang fra stationen.
Er du i bil, skal du være opmærksom på, at der er tidsbegrænset parkering flere steder i området. Dog er der tidsubegrænset parkering, men kun i GUL ZONE, hos vores nabo NEXT Vestskoven Gymnasium.
Kontakt
Andela Simunovic Pedersen
ansi@gate21.dk

How can machine learning help municipalities predict water levels?
2025-12-11 13:00 - 13:30
Fra forskning til praksis – få viden, du kan bruge i dag
Invitation til mini-masterclasses som understøtter digitale indsatser
Få ny viden på kun 15-30 minutter, når vi afholder en række af mini-masterclasses om aktuelle emner, der relaterer sig til databaserede projekter.
Deena Francis, adjunkt på Danmarks Tekniske Universitet, fortæller om et forskningsresultat, hvor ny teknologi har hjulpet en kommune med at vurdere grødeskæring m.v.
Målgruppen for webinaret er medarbejdere og ledere i kommuner, regioner og vidensinstitutioner i Danmark og Sverige, som arbejder med digitale projekter, samt studerende og forskere fra danske og svenske vidensinstitutioner.
Læs mere om alle vores mini-masterclasses og tilmeld dig her.

Praktisk information
Tid: Arrangementet foregår torsdag den 11.december 2025 kl. 13.00.
Sted: Online
Kontakt
Camilla Føns Mortensen
camo@gate21.dk

Konference: Biomasse i bevægelse
2026-01-14 12:00 - 15:30
Sådan udnytter vi restbiomasse bedre

Kommunerne renser strande for opskyllet tang og ålegræs og holder græsset nede i vejkanter og på andre arealer. Men det koster at skille sig af med den indsamlede biomasse – og samtidig ved vi, at biomassen har en uudnyttet værdi.
Dét potentiale er omdrejningspunktet for konferencen Biomasse i bevægelse, som finder sted den 14. januar 2026 kl. 12.00-15.30. Se det fulde program længere nede.
På konferencen samler vi tre års erfaringer fra projektet Power Bio, hvor kommuner, virksomheder og universiteter har testet løsninger til indsamling og udnyttelse af restbiomasser som strandopskyl, græs og andre lokale ressourcer.
Vi inviterer desuden ind til en udstilling, hvor du kan møde dem, der hver dag arbejder med løsningerne.

Dem kan du møde
På udstillingen får du konkrete eksempler på, hvordan restbiomasser bliver til nye produkter, forretninger og samarbejder. Og du kan møde de kommuner, forskere og iværksættere, der har udviklet og afprøvet løsningerne.

Tagrør: I Vallensbæk Kommune bliver restbiomassen brugt af lokal tagdækker til restaurering af stråtage.
Tang som kystbeskyttelse: Kystnetværket viser, hvordan tang kan bruges aktivt til beskyttelse mod erosion.
Byggematerialer af hamp og ålegræs: Lær, hvordan hamp bliver til isolering og beton, og hvordan virksomheden Søuld forvandler ålegræs til akustikplader.
Græs til biogas: Malmø stad deler erfaringer med indsamling af græsafklip til biogasproduktion.
Papir af vejkantsgræs: Virksomheden Studio CirOlar viser, hvordan græs bliver til nye biobaserede produkter.
Assisteret migration: Hør, hvordan Halsnæs Kommune flytter græs og sjældne plantefrø til nye naturområder og styrker biodiversiteten.
Kompostering af strandopskyl.

Program

12:00
Frokost og registrering

12:30
Velkomst
Sustainable Business Hub & Gate 21

12:40
Hvor skal vi hen? Kommunernes rolle i fremtidens udnyttelse af biomasser
Ved Lene Lange, professor, dr.scient. og ph.d., direktør for LL-Bio-Economy og medlem af Det Nationale Bioøkonomipanel.
Sådan kan smartere udnyttelse af biomasse hjælpe kommunerne med at nå klimamål og skabe lokale værdikæder.

13:10
Future potentials – Biobased business models
By Rodrigo Salvador, Assistant Professor, DTU
How do we move from pilot projects and prototypes to sustainable business models for residual biomass?

13:30
Udstilling – Fra idé til virkelighed: Når Restbiomasse bliver til fremtidens løsninger
Her får du konkrete eksempler på, hvordan restbiomasser kan blive til nye produkter, forretninger og samarbejder.

14:20
Paneldebat: Fra pilot til implementering – realisering af biobaserede løsninger i kommunal praksis
Hvordan omsætter vi lovende biobaserede løsninger til skalerbar kommunal drift? Denne paneldebat skal være med til at sætte ord på, hvordan klimaplaner, regulering og partnerskaber kan drive implementeringen. Deltagere i debatten er:

Paulien Strandberg-de Bruijn, forsker i biomasse og senior lektor ved afdelingen for byggematerialer på Lund Universitet.
Thomas Søgaard, driftschef i Park og Vej ved Rudersdal Kommune.
Frej Lottrup Lotus, projektleder ved firmaet Søuld.

15:10
Afrunding og det videre arbejde
Sustainable Business Hub & Gate 21

15.30
Tak for i dag

Praktisk information
Tid: Arrangementet foregår onsdag den 14. januar 2026, klokken 12.00-15.30.
Sted: Auditoriet, Gate 21, Liljens Kvarter 2, 2620 Albertslund

Transport: Du kan tage S-toget, linje B, til Albertslund St. Gate 21 ligger cirka 10 minutters gang fra stationen.
Er du i bil, skal du være opmærksom på, at der er tidsbegrænset parkering flere steder i området. Dog er der tidsubegrænset parkering, men kun i GUL ZONE, hos vores nabo NEXT Vestskoven Gymnasium.
Kontakt
Mads Ohland-Andersen
maoa@gate21.dk

Workshop: Renover, transformer og undgå nedrivninger
2026-01-20 11:00 - 15:00
Workshop om nye indsatser: Renover, transformer og undgå nedrivninger
Byggeriet og byudviklingen er en af kommunernes største klimaudfordringer – nu og i årene frem. Status på kommunernes klimahandling, som Concito udgav i april 2025, peger på, at bygningsarealet er steget med 13 procent mellem 2011 og 2024.
En stor del af Danmarks drivhusgasudledning og brug af ressourcer knytter sig til by-, bygge- og boligsektoren. Samtidig udgør bygge- og anlægsaffald den største affaldsfraktion i Danmark og står for mere end en tredjedel af den samlede affaldsmængde.
Derfor skal vi fremme transformation af eksisterende bygninger, undgå unødvendige nedrivninger og begrænse nybyggeri. Og vi skal bruge kvadratmeterne klogere.
Kommunerne har en central rolle som både myndighed, bygherre, ejer og facilitator i omstillingen, men opgaven er kompleks, og ingen kan løse den alene.
Derfor inviterer Gate 21 vores partnere og medlemmer til workshop den 20. januar kl. 11.00–15.00.
Her udvikler sammen fælles indsatser, der skal understøtte kommunerne i at reducere forbrugsrelaterede udledninger i by-, bygge- og boligsektoren.
Efter workshoppen står vi med:

en fælles projektidé – eller flere konkrete projektspor
overblik over, hvilke kommuner og aktører der ønsker at deltage – og hvordan
et fælles grundlag for at udvikle projektet videre og igangsætte samarbejdet i 2026

Desuden får vi besøg af Lennie Clausen, programchef for Innovation i byggeriet hos Realdania, som vil fortælle om fondens indsatser og prioriteringer.
Hvem kan være med?
Workshoppen er for Gate 21’s partnere og medlemmer.
Den henvender sig særligt til kommunale medarbejdere inden for klima, miljø, plan, byggeri, ejendomme og bæredygtighed – samt byggemyndigheder, rådgivere og fagfolk i byggesektoren. Også beslutningstagere og fagchefer, der ønsker at omsætte cirkulære ambitioner til handling, er meget velkomne.
Gate 21 er sekretariat og operatør for både Klimaalliancen i Hovedstadsregionen og Sjællands Klimaalliance. Derfor lægger workshoppen sig tæt op ad kommunernes behov i deres nuværende og kommende klimaplaner – blandt andet i lyset af C40’s klimastandard Cities Climate Transition Framework.
Vi glæder os til at samle kommuner, virksomheder og vidensinstitutioner om at sætte retningen for en mere cirkulær udvikling i den danske by-, bygge- og boligsektor.

Praktisk information
Tid: Arrangementet foregår torsdag den 20. januar 2026, klokken 11.00-15.00.
Sted: Auditoriet, Gate 21, Liljens Kvarter 2, 2620 Albertslund
Transport: Du kan tage S-toget, linje B, til Albertslund St. Gate 21 ligger cirka 10 minutters gang fra stationen.
Er du i bil, skal du være opmærksom på, at der er tidsbegrænset parkering flere steder i området. Dog er der tidsubegrænset parkering, men kun i GUL ZONE, hos vores nabo NEXT Vestskoven Gymnasium.
Kontakt
Sine Beuse Fauerby
sifa@gate21.dk

Markedsdialog: Genbrugelige handsker i sundhedssektoren
2026-01-29 11:30 - 15:30
Vil du være med til at udvikle løsninger, der kan minimere forbruget af plast og erstatte engangsbrug med genbrug?
Hvordan kan vi i fællesskab udvikle og implementere genbrugelige handsker i sundhedsvæsenet som et bæredygtigt alternativ til de nuværende engangshandsker, der bruges i meget store mængder på tværs af hospitaler, plejehjem og andre sundhedsinstitutioner?
I projektet “CircleHealth” arbejder vi med netop det, og derfor inviterer vi til markedsdialog, hvor vi sammen skal udforske, hvad der skal til for at gøre genbrugelige handsker til en praktisk og effektiv mulighed i sundhedssektoren.
Markedsdialogen afholdes den 29. januar 2025, kl. 11:30 – 15:30 hos Gate 21 på Liljens Kvarter 2, 2620 Albertslund.

Formålet med dagen

Skabe fælles forståelse for de udfordringer og muligheder, der ligger i genbrugelige handsker

Undersøge teknologiske, logistiske og adfærdsmæssige veje til løsninger
Samle aktører fra hele værdikæden og skabe rum for fælles ideudvikling

Program

11:30
Frokost

12:00
Velkomst
Ved Gate 21
Hvorfor genbrugelige handsker? Hvor stort er problemet – og potentialet?

12:15
Adfærd og arbejdsgange i klinikken
Ved Nikoline Oturai, RUC
RUC præsenterer indsigter fra interviews med klinikere i sundhedssektoren om handskevaner og muligheder for at reducere unødvendigt brug. Oplægget sætter fokus på strukturer, adfærd og hygiejne som nøgler til at mindske forbruget. Hvor giver det mening at bruge færre handsker – og hvor er der i stedet behov for mere cirkulære alternativer?

12:30
Leverandørens perspektiv
Ved Eva Tansem Andersen, Abena
Abena præsenterer resultaterne fra deres analyse af kultur og adfærd, logistik, brugernes behov, hygiejne og regulering i forbindelse med overgangen til genbrugelige handsker. Oplægget sætter fokus på, hvilke faktorer der driver – og hæmmer – udviklingen: Kan det lade sig gøre i praksis? Er det umagen værd, eller er det for komplekst? Desuden deles erfaringer fra Abenas arbejde som leverandør af værnemidler med fokus på, de-carbonisering via rbug af cirkulære principper kan tænkes ind i fremtidens produktion og indkøb.

12:45
Erfaringer med ReGlove
Ved Søren Hack, Teknologisk Institut
Et konkret eksempel på en cirkulær løsning: ReGlove-projektet har udviklet en genbrugelige nitrilhandske, der kan vaskes op til 15 gange og reducere CO₂-aftrykket med omkring 90 % sammenlignet med engangshandsker. Oplægget deler erfaringer fra test i Danmark og Sverige og giver indblik i, hvordan produktudvikling, vask, logistik og brugeradfærd spiller sammen i et cirkulært setup. Hvor er det gået i stå – og hvad har vist sig særligt udfordrende?

13:00
Standarder og regulering
Ved Dansk Standard
En central barriere for genbrugelige handsker er de gældende standarder og godkendelseskrav. Oplægget belyser, hvordan regulering påvirker mulighederne for implementering, og hvordan standardisering kan understøtte innovation og sikkerhed i brugen af vaskbare handsker. Hvor ligger løsningerne og mulighederne – og hvor er der behov for at ændre rammerne?

13:15
Spørgsmål og svar

13:45
Workshop
Ved Gate 21

15:15
Fælles opsamling

15:30
Tak for i dag

Praktisk information
Tid: Arrangementet foregår torsdag den 29. januar 2026, klokken 11.30-15.30.
Sted: Auditoriet, Gate 21, Liljens Kvarter 2, 2620 Albertslund
Transport: Du kan tage S-toget, linje B, til Albertslund St. Gate 21 ligger cirka 10 minutters gang fra stationen.
Er du i bil, skal du være opmærksom på, at der er tidsbegrænset parkering flere steder i området. Dog er der tidsubegrænset parkering, men kun i GUL ZONE, hos vores nabo NEXT Vestskoven Gymnasium.
Kontakt
Nicole Nordart
nino@gate21.dk
